2 Ref. Food.gov.uk Chewing and swallowing can become a problem as dementia advances. If this seems to be the case the advice of a speech therapist may be useful. You can contact one through your GP. A ka nna a nahana hore o se a jele. Ho ka nna ha ba le mathata a mabapi le meno a kgweswang a sa keneng hantle kapa marenene a bohloko. Bobedi dintho tsena di tla etsa hore ho ja ho kukunele. Boemong bona kopa ngaka ya hao ya meno ho hlahloba. Ho se hlwekise meno. Haeba motho eo a sa etse mesebetsi e hlokang matla motshehare a ka nna a ikutlwa a sa lapa. Ho etsa mesebetsi le boikwetliso ba mmele di tlameha ho kgothaletswa. Mekgahlelong ya morao ya dementia batho ba ka nna ba se kgone ho hlola ba utlwisisa hore dijo tse behilweng ka pele ho bona di behetswe hore ba di je, leha eba ho hlakile hore ba lapile. Sena ke ka lebaka la hobane metjha ya methapo-kutlo bokong ba bona e senyehile mme molaetsa ha o kgone ho fetiswa. O ka nna wa hloka ho dula o ba hopotsa hore ba je kapa hona ho ba kenya dijo ka hanong. Ho hlafuna le ho kwenya di ka fetoha bothata ha dementia' e ntse e ja setsi. Haeba sena se bonahala se etsahala keletso ya moalafi wa puo (speech therapist) e ka ba molemo. O ka ikopanya le yena ka ho botsa ngaka ya hao. Haeba motho eo a phela a le mong o ka nna wa fumana hore ha a je dijo tseo o mo tlisetsang tsona. A ka qala ho pata dijo. Dijo tse romelwang ka makoloi di ke ke tsa hlola di sa thusa hobane o lebala ho ja dijo tsa hae. Sena ke sesupo sa hore motho eo o hloka thuso e eketsehileng. Ho a kgoneha ho hlophisa hore bahlokomedi ba lapeng ba etele motho eo ka dinako tsa ho ja mme ba mo etsetse dijo kapa ba dule le yena ha a ntse a eja. Mafu a sa foleng j.k. a mala, lefu la tswekere kaofela a ka ba ka lebaka la takatso e mpe ya dijo. Ho ja ho feta tekanyo Ka nako e nngwe motho ya nang le dementia a ka ja dijo tse ngata haholo ho feta tseo a di hlokang. Sena ke ka lebaka la diphetoho tse bang teng bokong tse bakwang ke bokudi bona mme hangata se nka nako e kgutshwane feela.